《抵镇远县作》
清代·周宝生

路入龙标景物纷，城临水陆势斜分。扁舟暂泊滩头雨，细马轻驮岭上云。

七十日过如度岁，六千里未息劳筋。关山似觉重来好，涧草岩花扑练裙。

作者简介：周宝生，字晋斋，吴县人。官龙湾司巡检。有《养云轩诗稿》、《长青阁诗钞》、《半帆亭稿》、《晚香堂余稿》、《希白斋近稿》、《无倦书屋吟稿》、《扫箨山房存稿》。